અમદાવાદઃ શહેરના પાલડી, સરખેજ અને મેમ્કો વિસ્તારમાં તસ્કરોએ બે દુકાન અને એક ઓફિસના તાળાં તોડી ચોરી કરતાં પોલીસે ગુના દાખલ કર્યા છે. અા અંગેની વિગત એવી છે કે પાલડી વિસ્તારમાં પ્રીતમનગરના ઢાળ પાસે અાવેલ નકોડા ભૈરવનાથ સ્ટોર નામની ત્રણ નંબરની દુકાનના તસ્કરોએ તાળાં તોડી પાન-મસાલાના બોક્સ, સિગારેટનો જથ્થો, બીડીના બંડલો મળી અાશરે રૂપિયા એક લાખની માલમતાની ચોરી કરી હતી. જ્યારે સરખેજમાં રેલવે ફાટક પાસે અાવેલ શ્રી માતાજી નોવેલ્ટી નામની કટલરીની દુકાનનું શટલ તોડી ચોરોએ દુકાનના ડ્રોવરમાંથી રૂ. ૪૧ હજારની રોકડ રકમ અને મોબાઈલ મળી અાશરે રૂ. ૪૫ હજારની મતાની ચોરી કરી હતી. અા ઉપરાંત મેમ્કો પ્રેમનગર વિસ્તારમાં ક્રોકરી માર્કેટમાં અાવેલ અાશા લેબ નામની ઓફિસનું તાળું તોડી તસ્કરોએ લેપટોપ અને રોકડ રકમની ચોરી કરી હતી.